2018/0208 (COD)

KOMISJONI TEATIS

EUROOPA PARLAMENDILE,



mis on esitatud Euroopa Liidu toimimise lepingu artikli 294 lõike 6 alusel



ning milles käsitletakse

nõukogu seisukohta järgmise õigusakti vastuvõtmise kohta: Euroopa Parlamendi ja nõukogu määrus, millega kehtestatakse õigusprogramm (2021–2027) ja tunnistatakse kehtetuks määrus (EL) nr 1382/2013

1.Taust

Euroopa Parlamendile ja nõukogule ettepaneku (dokument COM(2018) 0384) edastamine: 30. mai 2018 Regioonide komiteega konsulteeriti ja komitee otsustas arvamust mitte esitada / Euroopa Majandus- ja Sotsiaalkomitee võttis ettepaneku kohta oma arvamuse vastu: 18. oktoober 2018 Alaliste esindajate komitee osalise läbirääkimisvolituse vastuvõtmine: 19. detsember 2018 Kolmepoolsed läbirääkimised: 20. veebruar 2019 5. märts 2019 Alaliste esindajate komitee kinnitas teisel kolmepoolsel kohtumisel Euroopa Parlamendiga saavutatud ühise seisukoha: 13. märts 2019. Euroopa Parlament kinnitas ühist seisukohta seadusandliku resolutsiooni vastuvõtmisega (esimene lugemine): 17. aprill 2019 Nõukogu kokkulepe üldise lähenemisviisi suhtes: 2. detsember 2020 Kolmepoolsed läbirääkimised: 11. detsember 2020 18. detsember 2020 Õiguskomisjon ning kodanikuvabaduste, justiits- ja siseasjade komisjon saatsid alaliste esindajate komitee (COREPER II) esimehele kirja, milles kinnitati Euroopa Parlamendi kokkulepet institutsioonidevaheliste läbirääkimiste tulemuste kohta: 5. veebruar 2021 Alaliste esindajate komitee jõudis kompromissteksti suhtes poliitilisele kokkuleppele: 17. veebruar 2021 Nõukogus esimese lugemise seisukoha vastuvõtmine: 19. aprill 2021

2.Komisjoni ettepaneku eesmärk

Õigusprogramm on üks 2021.–2027. aasta mitmeaastase finantsraamistiku rahastamisvahenditest. Toimiv Euroopa õigusruum ja tõhusad riiklikud õigussüsteemid on vajalikud selleks, et siseturg saaks õitseda ja EL ühised väärtused oleks hoitud. ELi väärtuste edendamine tähendab ka nende kaitsmist ja sellise keskkonna tagamist, kus austatakse õigusriiki ja kohtute sõltumatust ja mis tugineb liikmesriikide vahelisele vastastikusele tunnustamisele ja usaldusele. Õigusprogrammi raames aidatakse edasi arendada õigusriigi põhimõttel ning vastastikusel tunnustamisel ja usaldusel põhinevat ELi õigusruumi. Sellega hõlbustatakse ja toetatakse õigusalast koostööd tsiviil- ja kriminaalasjades, toetatakse ja edendatakse õigusalast koolitust, et edendada ühist õigus-, kohtu- ja õigusriigikultuuri, ning hõlbustatakse kõikide inimeste tõhusat juurdepääsu õigusemõistmisele ja tõhusaid õiguskaitsevahendeid. Komisjoni ettepaneku kohaselt on eelarve kogumaht 305 000 000 eurot jooksevhindades.

Programmist toetatakse selliste avaliku sektori asutuste, akadeemiliste ringkondade/uurimisinstituutide, koolitusasutuste ja kodanikuühiskonna organisatsioonide tegevust, mis aitavad kaasa Euroopa õigusruumi arendamisele. Sellest rahastatakse meetmeid, millega parandatakse vastastikust usaldust ja koostööd (sealhulgas info- ja kommunikatsioonitehnoloogia abil). Programmist rahastatakse kohtunike ja kohtutöötajate koolitamist, et parandada nende teadmisi ELi õiguse, õigusalase koostöö vahendite, Euroopa Kohtu asjakohase kohtupraktika ja võrdleva õiguse kohta (sealhulgas Euroopa õigusalase koolituse võrgustiku iga-aastase tööprogrammi toetamise kaudu). Programmist toetatakse ka asjaomaseid kodanikuühiskonna organisatsioone ja mittetulundusühinguid, mis tagavad kõigile kodanikele piisava juurdepääsu nende teenustele, nõustamisele ja tugitegevusele.

3.Märkused nõukogu seisukoha kohta

Nõukogu seisukoht kajastab kolmepoolsetel läbirääkimistel saavutatud kokkulepet. Kõige olulisemad muudatused võrreldes komisjoni ettepanekuga on järgmised.

–Toetusesaajad: kodanikuühiskonna organisatsioonidega koostööd tegevate õigusala töötajate kaasamine võimalike abisaajatena ja kodanikuühiskonna organisatsioonide rolli suurendamine.

–Vahendite sihtotstarbeline eraldamine: erieesmärkide kaupa vahendite sihtotstarbelise eraldamise ning paindlikkusvaru kasutuselevõtmine; see vahendite piiratud sihtotstarbeline eraldamine, isegi kui seda ei olnud komisjoni algses ettepanekus ette nähtud, põhineb sarnasel vahendite eraldamisel, mis on ette nähtud aastate 2014–2020 õigusprogrammi kehtestamist käsitleva määrusega.

–Soolise võrdõiguslikkuse aspekt: vahe- ja lõpphindamistesse soolist võrdõiguslikkust ja mittediskrimineerimise integreerimist käsitleva artikli, täiendatud põhjenduse, soo alusel eristatud andmete ja soolise võrdõiguslikkuse aspekti lisamine.

–Aruandlus: lisatakse täiendav keel.

–Rahastatavad tegevused: täiendavad täpsustused ühe kavandatava ürituse jagamine eraldiseisvaks, kodanikuühiskonna organisatsioone käsitlevaks tegevuseks; kavandatav riiklik kontaktpunkt asendati sidusrühmadega peetavate arutelufoorumitega.

–Komiteemenetlus: nõuandemenetluse asemel kontrollimenetlus; isegi kui seda ei olnud komisjoni algses ettepanekus ette nähtud, kasutati aastate 2014–2020 õigusprogrammi kehtestamist käsitlevas määruses kontrollimenetlust.

Komisjon leiab, et saavutatud kokkuleppes on säilitatud komisjoni esialgse ettepaneku eesmärgid.

4.Järeldus

Komisjon nõustub nõukogu seisukohaga.